**Se videoen med highlights fra 50’er-festen**

*Omkring 1700 mennesker var i gennem VEGA til 50’er-festen, der var arrangeret i samarbejde med Golden Days Festivalen. Nu kan du se highlights fra festen.*

Hårlakken er så småt forduftet, jakkesættet kommet hjem fra renseriet, og VEGA ligner sig selv igen. Men smilet sniger sig stadig frem på læberne, når vi tænker på den store 50’er-fest i VEGA den 8. september i år.

Der var både stylisterne, barber-shop-drengene, big bandet, der optrådte sammen med blandt andre Coco O – og The Beatophonics og Keld Heick, der fik Lille VEGA til at koge over af danseglæde!

Er der noget, vi har glemt? Se Antons Bestles video med sammenklip fra aftenen her og genoplev alle de gode danse, koncerter og stunder.

VIDEO

Også på facebook bliver 50’er-festen husket, og glade festgæster har oprettet en facebook-gruppe, der opfordrer VEGA til at holde 50’er-fest igen i 2013. Gruppen har allerede over 500 medlemmer, og den store opbakning er selvfølgelig med i overvejelserne, når VEGA kigger på mulighederne for endnu en nostalgisk fest i de historiske rammer.